రవితేజ కథానాయకుడిగా నటిస్తున్న ‘టచ్ చేసి చూడు’ సినిమా షూటింగ్ శుక్రవారం ప్రారంభమైంది. విక్రమ్ సిరికొండ దర్శకుడిగా పరిచయమవుతున్న ఈ చిత్రాన్ని లక్ష్మీ నరసింహా ప్రొడక్షన్స్ పతాకంపై నల్లమలుపు శ్రీనివాస్, వల్లభనేని వంశీమోహన్ సంయుక్తంగా నిర్మిస్తున్నారు. రాశీఖన్నా, లావణ్య త్రిపాఠి నాయికలు. రవితేజపై చిత్రీకరించిన ముహూర్తపు సన్నివేశానికి వంశీమోహన్ క్లాప్నివ్వగా, సినిమా ఎడిటర్ గౌతంరాజు కెమెరా స్విచ్చాన్ చేశారు. వి.వి. వినాయక్ గౌరవ దర్శకత్వం వహించారు. అనంతరం నిర్మాతలు మాట్లాడుతూ ‘‘ఈ రోజు నుంచే రెగ్యులర్ షూటింగ్ మొదలుపెడుతున్నాం. వారం రోజులు పైగా హైదరాబాద్లోనే చిత్రీకరణ జరుపుతాం. రెండో షెడ్యూల్ను పాండిచ్చేరిలో 25 రోజులు చేస్తాం. మాస్ మహారాజా ఇమేజ్కు తగ్గట్లుగా వక్కంతం వంశీ మంచి కథను తయారుచేశారు’’ అని చెప్పారు. యాక్షన్ ఎంటర్టైనర్గా సినిమాని తెరకెక్కిస్తున్నామని దర్శకుడు విక్రమ్ తెలిపారు.
raviteja kathaanaayakudigaa natistunna ‘tuth chesi chudu’ sinima shooting sukravaaram praarambhamaindi. vikram sirikonda darsakudigaa parichayamavutunna ee chitraanni lakshmi narasimha productions pataakampai nallamalupu srinivas, vallabhaneni vamsimohan samyuktamgaa nirmistunnaaru. rasikanna, lavanya tripaati naayikalu. ravitejapai chitreekarinchina muhurtapu sannivesaaniki vamsimohan klaapnivvagaa, sinima editer goutamraju kemera switchan chesaru. vi.vi. vinayak gaurava darsakatvam vahinchaaru. anantaram nirmaatalu maatlaadutuu ‘‘ee roju nunche regular shooting modalupedutunnam. vaaram rojulu paiga hyderabadlone chitreekarana jaruputam. rendo shedyulnu pandicherilo 25 rojulu chestam. mas maharaja imejku taggatlugaa vakkantam vamshee manchi kathanu tayaarucheesaaru’’ ani cheppaaru. action entertainerga cinimani terakekkistunnamana darsakudu vikram telipaaru.